- Hindi News
- Local
- Haryana
- Panipat
- The Electricity Corporation, Sugar And Heart Patient Employees Will Be Given The Facility To Work From Home As Soon As Kareena Positive.
कर्मचारी को मिलेगी सुविधा:काेराेना पॉजिटिव हाेते ही 25 हजार रुपए सहायता देगा बिजली निगम, शुगर व हार्ट पेशेंट कर्मचारियाें काे घर से काम करने की दी सुविधा
बिजली अधिकारियाें व कर्मचारियाें काे हर तरह से मदद का भराेसा
- उपभोक्ता 1912 नंबर पर करें शिकायत, अगर घर पर मीटर रीडर नहीं अाए ताे ट्रस्ट रीडिंग में खुद ही भरें यूनिट
- हर बिजली कार्यालय में ऑक्सीजन सिलेंडर के साथ गाड़ी रहेगी तैयार
उत्तर हरियाणा बिजली वितरण निगम के एमडी शशांक आनंद ने काेराेना महामारी में अपनी जिंदगी दांव पर लगाकर फिल्ड व कार्यालय में काम करने वाले बिजली अधिकारियाें व कर्मचारियाें काे हर तरह से मदद का भराेसा दिलाया है। अब अगर काेई भी कर्मचारी काेराेना पाॅजिटिव हाे जाता है ताे उसे बिना किसी नियम व शर्ताें के तुरंत प्रभाव से 25000 रुपए की आर्थिक मदद दी जाएगी।
साथ ही कार्यालय से अस्पताल तक पहुंचाने के लिए ऑक्सीजन सिलेंडर के साथ गाड़ी तैयार रहेगी। पानीपत सर्कल के एसई जेएस नारा ने बताया कि एमडी के साथ साेमवार काे हुई जूम मीटिंग में काफी मुद्दों पर बातचीत हुई। काफी मांगों पर एमडी ने तुरंत एक्शन लिया।
साथ ही सभी अधिकारियाें व कर्मचारियाें का हाैसला बढ़ाया कि इस संकट की घड़ी में बिजली निगम सभी साथ है। चाहे काेई कर्मचारी पक्का है, डीसी रेट है या कच्चा है। सभी काे एक समान सुविधाएं मिलेंगी।
यह मिलेंगी प्रमुख सुविधाएं
- अगर काेई कर्मचारी ईएसआई में कवर नहीं होते ताे उनको मैनेजमेंट किसी बीमा कंपनी के तहत कवर करेगी।
- जाे भी कर्मचारी काेरोना के चलते हमारे बीच में नहीं रहे, अगर नियमित है तो एक्सग्रेसिया पॉलिसी के तहत अगर आउट सोर्सिंग पर है तो उसके आश्रित को आउट सोर्सिंग पर नौकरी दी जाएगी।
- काेरोना होने पर सभी तरह के कर्मचारियों को 25000 रुपए एडवांस दिए जाऐंगे। इलाज के लिए बाकि सरकार और डायरेक्टर से बातचीत के बाद यह 1 लाख भी हो सकती है।
- प्रदेश में सभी सर्कलों में कार्यरत एसई काे हिदायत दी गई कि अपने कर्मचारियों को विटामिन सी, जिंक व विटामिन बी कांप्लैक्स गोलियां इम्युनिटी पावर के लिए दी जाएं।
- शिकायत केंद्राें पर पीपीई कीट, एन-95 मास्क और अन्य सामग्री जल्दी दी जाए।
- काेराेना पॉजिटिव हाेने पर रेगुलर, डीसी रेट, कांट्रेक्ट व अन्य कच्चे कर्मचारियाें काे 17 दिन की क्वारेंटाइन के लिए मैडिकल लीव बिना वेतन कटे दी जाए।
- जिन कर्मचारियों के पास आईडी कार्ड नहीं है, वे जल्दी बनाए जाएं, ताकि किसी काे भी डयूटी आते जाते समय कोई परेशानी न हो।
- उतर हरियाणा बिजली वितरण निगम में एक काेरोना रिलीफ फंड बनाया जाएगा, जिसमें काेरोना में मरने वाले कर्मचारियों की सहायता की जाएगी।
- जाे कर्मचारी शुगर, ब्लड प्रेशर, कैंसर व अन्य घातक बीमारियों से पीड़ित हैं, उन्हें वर्क फ्रॉम होम सुविधा दी जाएगी।
- उपभाेक्ताओं से भी आग्रह किया गया कि सभी बिजली संबंधी शिकायत 1912 पर दर्ज कराएं। अगर किसी उपभोक्ता के घर पर मीटर रीडर नहीं पहुंचता ताे उपभोक्ता खुद ही मीटर की रीडिंग बिजली निगम के ट्रस्ट रीडिंग में दर्ज करवाएं। यह ऑप्शन uhbvn.org.in पर मिलता है। यहां रीडिंग दर्ज हाेने पर उपभाेक्ता का बिल तैयार हाे जाएगा।
tgl_Latn eng_Latn vie_Latn war_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva